Կաշառակերության դեմ պայքարի միջազգային օր

Կաշառակերության դեմ պայքարի միջազգային օր (ՄԱԿ-ի այլ լեզուներով՝ , , , , ), նշվում է ամեն տարվա դեկտեմբերի 9-ին՝ սկսած 2004 թվականից։ Հռչակել է Միավորված ազգերի կազմակերպության գլխավոր ասամբլեան (2003 թվականի նոյեմբերի 21-ին սահմանված № A/RES/58/4 բանաձև)։ 2003 թվականի այս օրը Մեքսիկայում ստորագրվել է Կաշառակերության դեմ ՄԱԿ-ի կոնվենցիան։

Նկարագրություն 
Այս միջազգային օրվա հիմնադրման նպատակը, ինչպես նշված է Գլխավոր ասամբլեայի բանաձևում, կաշառակերության հիմնախնդրի և կոնվենցիայի դերի ընկալման խորացումն էր կաշառակերության կանխարգելման և դրա դեմ պայքարի գործում։ Բանաձևը չի ներառում ավանդական սովորական կոչեր` այս օրը մեծ շուքով նշելու և համապատասխան միջոցառումներ իրականացնելու համար։

Գլխավոր ասամբլեայի բանաձևում ՄԱԿ-ի գլխավոր քարտուղարին ուղղված է խնդրանք, ըստ որի՝ նա պետք է վերահսկի ՄԱԿ-ի Թմրամիջոցների և հանցագործության դեմ պայքարի գրասենյակը և կատարի կոնվենցիայի մասնակից պետությունների կոնֆերանսների քարտուղարության գործառույթները։ Հետագայում ամեն տարի, Կաշառակերության դեմ պայքարի միջազգային օրվա կապակցությամբ, ՄԱԿ-ի Թմրամիջոցների և հանցագործության դեմ պայքարի գրասենյակի տնօրենը հանդես է գալիս ուղերձով։ Սովորաբար ՄԱԿ-ի այլ միջազգային օրերի կապակցությամբ նմանատիպ ուղերձները հղում է ՄԱԿ-ի Գլխավոր քարտուղարը։

2015 թվականի դեկտեմբերի 9-ին ՄԱԿ-ի գլխավոր քարտուղար Բան Կի Մունն իր ուղերձում կոչ է արել․ 

2015 թվականի դեկտեմբերի 9-ին ՄԱԿ-ի Թմրամիջոցների և հանցագործության դեմ պայքարի գրասենյակի գործադիր տնօրեն Յուրի Ֆեդոտովն իր ուղերձում նշել է․

Միջազգային միջոցառումներ 
 2003 թվականից ի վեր «Transparency International» կազմակերպությունն ամեն տարի հրապարակում է «Համաշխարհային կաշառակերության բարոմետր» զեկույցը։ 2004 թվականից ի վեր այս զեկույցը վերագրված էր Կաշառակերության դեմ պայքարի միջազգային օրվան։
 2015 թվականից ի վեր ՄԱԿ-ի Զարգացման ծրագիրը և ՄԱԿ-ի Թմրամիջոցների և հանցագործության դեմ պայքարի գրասենյակը համատեղ միջազգային արշավ են նախաձեռնել, որը կոչ է անում «կոտրել կաշառակերության շղթան», այդ թվում՝ ուղիղ կոչով դիմել քաղաքացիներին սոցիալական ցանցերում օգտագործել #breakthechain հեշթեգն՝ ի նշան աջակցության։

Տարեկան թեմաներ 
 2008 թվական՝ ...։
 2009 թվական՝ «Եկեք թույլ չտանք, որպեսզի կաշառակերությունը խաթարի զարգացումը»։
 2010 թվական՝ ...։
 2011 թվական՝ ACT («Against Corruption Today»-ի կրճատ տարբերակ, հայերեն՝ «Այսօրվա կաշառակերությանը հակառակ»)։
 2012 թվական՝ «Կաշառակերություն․ Քո «ՈՉ»-ն իմաստ ունի» («Corruption. Your 'NO' counts»)։
 2013 թվական՝ «Զրոյական կաշառակերությունը 100 տոկոս զարգացում է»։
 2014 թվական՝ «Կոտրիր կաշառակերության շղթան»։
 2015 թվական՝ «Կոտրիր կաշառակերության շղթան»։
 2016 թվական՝ «Համախմբվենք կաշառակերության դեմ պայքարում` հանուն զարգացման, խաղաղության և անվտանգության»։
 2017 թվական՝ «Համախմբվենք կաշառակերության դեմ պայքարում` հանուն զարգացման, խաղաղության և անվտանգության»։

Ծանոթագրություններ

Արտաքին հղումներ 
 ՄԱԿ-ի պաշտոնական կայք
 Официальная страница «Коррупция» на сайте УНП ООН
 Официальный сайт Кампании ООН «Разорви цепь коррупции»
 №  A/RES/58/4 բանաձև
 Сведения о ратификации Конвенции ООН
  Интервью с первым заместителем помощника госсекретаря США по вопросам международной борьбы с наркотиками и правоохранительной деятельности Луис Аррига, приуроченное ко дню борьбы с коррупцией

Կաշառակերություն
Դեկտեմբերի 9
Միջազգային օրեր
Քաղաքական կաշառակերություն
Ոչ պաշտոնական տոներ
ՄԱԿ-ի միջազգային օրեր